Akhaía

Periferieininga Akhaía (gresk Περιφερειακή ενότητα Αχαΐας, Periferiakí enótita Akhaías) er ei periferieining i Hellas i periferien Vest-Hellas. Hovudstaden i periferieininga er Pátra. Periferieininga ligg på nordkysten av Peloponnes, og strekkjer seg frå fjellkjedene Erýmanthos og Kyllíni i sør til Korintbukta i nord der fjellet Panakhaikó (1 902 moh) ligg. Akhaía grensar i vest til prefekturet Ilía, i sør til Arkadía og i aust til Korinthía. Korintbukta dekkjer heile nordkysten.

 Geografi 
Av fjell finn ein Omblós i aust, Erýmanthos sentralt, Khelmós eller Aroánia i søraust, Skóllis i sørvest, Móvri og Mávro Óros i vest.  Av elvar finn ein Lárissos, Tythévs, Píros og Kháradros i nordvest og Selinoúndas og Vouraikós i aust.

 Administrativ inndeling 

Tidlegare var Akhaía eit prefektur. Frå 2011 er periferieininga delt inn i fem kommunar.

 Periferieining  Kommune  Tidlegarekommune Akhaía  Vest-Akhaía  Dými   Lárissos   Móvri   Olenía  Pátra  Pátra   Vrakhnéika   Messátida   Paralía   Río  Erýmanthos  Farrés   Kaléndzi   Leóndio   Tritéa  Ejália  Ejíra    Éjo    Akráta   Diakoptó   Erinéos   Symbolitía   Kalávryta  Kalávryta   Aroánia    Klitoría   Paíon

 Historie 
mini|venstre|Kart over Akhaía i antikken
I tida under Romarriket dekte provinsen Akhaia store delar av Hellas, bortsett frå Thessalía, Ípiros og Akarnanía. Keisar Augustus gav Akhaía politiske fordelar og større status enn dei andre greske provinsane, sidan det låg nærare Roma enn dei andre provinsane. Etter regjeringstida til Augustus vart derimot provinsen Akhaía slått saman med provinsen Makedonia. I mellomalderen vart Akhaía ein del av Austromarriket.

På 1200-talet vart fyrstedømet Akhaia grunnlagd i Hellas etter det fjerde krosstoget. Dette vart erobra av Det osmanske riket på midten av 1400-talet. Området vart seinare invadert av Venezia på 1500- og 1600-talet, men kom tilbake til osmanarane. I 1821 vart Akhaía ein del av Hellas under den greske sjølvstendekrigen. Dei første åra som gresk område vart Akhaía slått saman med Ilía i prefekturet Akhaía-Ilía fram til 1899. I 1909 vart dei igjen slått saman og først i 1936 vart dei igjen skild frå kvarandre. Området rundt Mataránga var ein del av Ilía fram til 1990-åra.

Mange flyktningar kom til Akhaía under den gresk-tyrkiske krigen 1919-1922.

Byar og tettstader
Dei største byane og tettstadene i periferieininga er:
 Tettstad  Kommune  Folketal 2011Folketeljing 2011, revidert  Folketal 2021Folketeljing 2021 Pátra  Pátra  168 034  169 886 Éjo  Ejália  20 422  19 857 Káto Akhaía  Vest-Akhaía  6 618  7 689 Ovryá  Pátra  6 308  6 424 Río  Pátra  4 664  5 430 Paralía  Pátra  6 336  5 378 Ájos Vasílios  Pátra  2 662  2 889 Deménika  Pátra  2 783  2 845 Rododáfni  Ejália  2 564  2 776 Vrakhnéika  Pátra  2 571   2 640 Mindilógli  Pátra  2 120  2 104 Diakoptó  Ejália  2 183  1 912 Kalávryta  Kalávryta  1 674  1 600 Aktéo  Pátra  1 494  1 451 Akráta  Ejália  1 393  1 329 Ejíra  Ejália  1 462  1 309 Témeni  Ejália  1 214  1 213 Sajéika  Vest-Akhaía  1 038  1 210 Kamáres  Ejália  1 218  1 194 Rojítika  Pátra  1 288  1 194 Néo Soúli  Pátra  756  1 048 Syliveniótika  Ejália  1 165  958

 Kjelder 

Denne artikkelen bygger på «Achaea Prefecture» frå ,  den 7. september 2007.  

Akhaia

Akhaia
Akhaia